Olympic Jumping Complex

Olympic Jumping Complex (aiemmin MacKenzie Intervale Ski Jump Complex ja Intervales Ski-hill) on viiden muovitetun hyppyrimäen, perinteisten hyppyjen talvi- ja kesäsuorituspaikkojen ja maauimalan muodostama urheilustadion North Elban kunnassa New Yorkin osavaltiossa Yhdysvalloissa.
Stadionilla on järjestetty vuosien 1932 ja 1980 talviolympialaisten, vuoden 1950 hiihdon MM-kilpailujen, vuoden 1986 hiihdon nuorten MM-kilpailujen, vuosien 1972 ja 2023 talviuniversiadien sekä ainoiden Hyvän tahdon kisojen talviversion (2000) mäkihyppykilpailut ja yhdistetyn mäkiosuudet.
Historia.
Ensimmäiset rakennelmat mäkihyppyä varten rakennettiin Lake Placidiin vuosina 1904–1905. Golf Hillillä oli vuonna 1917 K20- ja K10-luonnonmäet.
Vuonna 1920 rakennettiin ensimmäinen luonnonhyppyrimäki Intervaleen, sen K-piste oli 35 metrissä. Hyppyrimäen avajaisia vietettiin 21. helmikuuta 1921. Tuolloin lähempänä Lake Placidin kylää sijaitsivat K35- ja K15-luonnonmäet. Vuonna 1923 Intervalen hyppyrimäki rakennettiin uudelleen K50-hyppyrimäeksi.
Vuonna 1927 rakennettiin uusi K60-hyppyrimäki, jossa oli 20 metriä korkea teräksinen torni ja K40-hyppyrimäki. Seuraavana vuonna K60-mäen tornia korotettiin kolmella metrillä ja K-piste siirrettiin 61 metriin, vuonna 1965 hyppyrimäki remontoitiin K72 kokoiseksi. 1960-luvun loppupuolella K40-hyppyrimäki remontoitiin ja K-piste siirrettiin 48 metriin.
Toukokuussa 1977 vanha teräksinen torni purettiin ja paikalle rakennettiin betonista K86- ja K114-hyppyrimäet, jotka olivat käytössä vuoden 1980 talviolympialaisissa. Normaalimäki valmistui joulukuussa 1978 ja suurmäki valmistui helmikuussa 1979. Vuonna 1982 mäkihyppystadion nimettiin vuonna 1978 kuolleen talviolympialaisten 1980 järjestelytoimikunnan puheenjohtajan Ronald Malcolm MacKenzien mukaan "Ronald M. MacKenzie – Intervale Ski Jump Complexiksi". Normaalimäen alastulorinteeseen asennettiin muovitus kesällä 1983. Samoihin aikoihin rakennettiin muovitetut K18- ja K10-mäet ja K48-mäen alastulorinne muovitettiin.
Vuonna 1994 remontoitiin suur- ja normaalimäkeä. Suurmäen alastulorinnettä muokattiin ja K-piste siirrettiin 114 metristä 120 metriin ja HS-pisteeksi asetettiin 134 metriä. Myös normaalimäen alastulorinnettä muokattiin ja alastulorinteseen vaihdettiin muovitus, K-piste siirrettiin 86 metristä 90 metriin ja HS-pisteeksi asetettiin 100 metriä. Vuonna 1998 rakennettiin K48-hyppyrimäkeen uusi vauhdinottomäki. Syksyllä 2011 rakennettiin uusi muovitettu K20-hyppyrimäki suurmäen ja K48-mäen väliin, joka korvasi puretun K18-hyppyrimäen.
Vuosina 2019–2023 mäkihyppystadion remontoitiin kokonaan. Kesällä 2019 työt aloitettiin normaali- ja suurmäen jäädytettävien latu-urien asentamisella. Kesällä 2021 normaali- ja suurmäen alastulorinteet muotoiltiin uudelleen, ja niihin asennettiin muovitus. Remontissa normaalimäen K- ja HS-piste säilyivät ennallaan 90 ja 100 metrissä, mutta suurmäen K-piste siirrettiin 115 metriin ja HS-piste 128 metriin. Remontin yhteydessä uusittiin myös hiihtohissi, purettiin K20-hyppyrimäki ja rakennettiin uudet muovitetut K20- ja K10-hyppyrimäet normaalimäen oikealle puolen. Vuosina 2022–2023 remontoitiin K48-hyppyrimäki, jonka HS-pisteeksi asetettiin 53 metriä.
Arvokilpailuvoittajat.
Talviolympialaisissa 1932 mäkihyppykilpailun voitti norjalainen Birger Ruud. Talviolympialaisissa 1980 suurmäen kilpailun voitti Jouko Törmänen ja normaalimäen kilpailun voitti itävaltalainen Anton Innauer. Mäkihypyn maailmanmestaruuden vuonna 1950 voitti norjalainen Hans Bjørnstad.
Mäkihypyn nuorten maailmanmestaruuden vuonna 1986 voitti italialainen Ivan Lunardi ja joukkuekilpailun Saksa joukkueella Friedrich Brau, Robert Leonhard, Christian Rimmel ja Dieter Thoma.
Talviuniversiadeissa 1972 normaalimäen kilpailun voitti japanilainen Hideki Nakano. Talviuniversiadien 2023 mäkihyppykilpailut järjestettiin normaalimäestä; miesten kilpailun voitti kazakstanilainen Danil Vassilyev, naisten kilpailun voitti puolalainen Nicole Konderla, miesten joukkuekilpailun voitti Itävalta joukkueella Timon-Pascal Kahofer ja Maximilian Lienher, naisten joukkuekilpailun voitti Puola joukkueella Kinga Rajda ja Nicole Konderla ja sekajoukkuekilpailun voitti Puola joukkueella Nicole Konderla ja Adam Niżnik.
Hyvän tahdon kisoissa 2000 suurmäen kilpailun voitti norjalainen Morten Ågheim ja suurmäen joukkuekilpailun Norja joukkueella Tom Aage Aarnes, Arne Sneli, Tore Sneli ja Morten Ågheim.
MacKenzie Intervale Ski Jump HS128.
Mäkiennätyksen kehittyminen (miehet).
Mäkiennätyksen 136,0 metriä on hypännyt Ryōyū Kobayashi.
Mäkiennätyksen kehittyminen (naiset).
Naisten mäkiennätyksen 131,0 metriä on hypännyt Pola Bełtowska.
Kesämäkiennätyksen kehittyminen (miehet).
Kesämäkiennätyksen 132,0 metriä on hypännyt Clemens Aigner.
Kesämäkiennätyksen kehittyminen (naiset).
Naisten kesämäkiennätyksen 121,0 metriä on hypännyt Abigail Strate.
MacKenzie Intervale Ski Jump HS100.
Mäkiennätyksen kehittyminen (miehet).
Mäkiennätyksen 105,0 metriä on hypännyt Andrew Osadetz.
Mäkiennätyksen kehittyminen (naiset).
Naisten mäkiennätyksen 100,5 metriä on hypännyt Lindsey Van.
Kesämäkiennätyksen kehittyminen (miehet).
Kesämäkiennätyksen 108,0 metriä on hypännyt Peter Frenette.
Kesämäkiennätyksen kehittyminen (naiset).
Naisten virallisen kesämäkiennätyksen 99,0 metriä on hypännyt Atsuko Tanaka, epävirallisen kesämäkiennätyksen 104,0 metriä on hypännyt Tara Geraghty-Moats.
MacKenzie Intervale Ski Jump HS53.
Mäkiennätyksen kehittyminen (miehet).
Mäkiennätyksen 57,0 metriä on hypännyt Taylor Hoffman.
Mäkiennätyksen kehittyminen (naiset).
Naisten mäkiennätyksen 54,5 metriä on hypännyt Tara Geraghty-Moats.
Kesämäkiennätyksen kehittyminen (miehet).
Kesämäkiennätyksen 47,5 metriä on hypännyt Alexander Madden.
Kesämäkiennätyksen kehittyminen (naiset).
Naisten kesämäkiennätyksen 35,5 metriä on hypännyt Janne Rand.
MacKenzie Intervale Ski Jump K20.
Mäkiennätyksen kehittyminen (miehet).
Mäkiennätyksen 20,0 metriä ovat hypänneet Odd Aarnes, Miles Lussi ja Trent White.
Mäkiennätyksen kehittyminen (naiset).
Naisten mäkiennätyksen 20,0 metriä on hypännyt Danielle Lussi.
Kesämäkiennätyksen kehittyminen (miehet).
Kesämäkiennätyksen 18,5 metriä on hypännyt Andrew Bliss.
Kesämäkiennätyksen kehittyminen (naiset).
Naisten kesämäkiennätyksen 15,5 metriä ovat hypänneet Faye Stratford ja Nina Lussi.
Perinteiset hypyt.
Olympic Jumping Complexissa on mäkihyppystadionin vasemmalla puolen perinteisten hyppyjen suorituspaikka sekä kesäharjoittelupaikka, jonka alastulona toimii maauimala. Aiemmin näiden suorituspaikkojen nimi oli Kodak Sports Park.
Olympic Jumping Complexissa on järjestetty perinteisten hyppyjen maailmancupin osakilpailuja sekä maailmanmestaruuskilpailut vuonna 1991.